Меркел за Байдън : Познава добре Германия и Европа Трябва да застанем рамо до рамо " в трудния тест на пандемията на коронавируса , каза германският канцлер Става дума за исторически значим за Германия ден - денят , в който канцлерът Ангела Меркел отправи декларацията си за победата на Джо Байдън на изборите в САЩ . На 9 ноември Германия мисли за „ най - лошото и най - доброто “ в историята : за „ срама от 9 ноември 1938 г . “ , погромите и Шоа , но и за падането на Берлинската стена на 9 ноември 1989 . Германското единство " не би било възможно без доверието - особено от страна на американците " , подчерта канцлерът . Затова тя " винаги щяла да бъде благодарна " . " Ние , германците , видяхме от първа ръка важната роля , която Съединените американски щати играят за свободата и демокрацията в света ” , каза Меркел . Германско - американското приятелство и трансатлантическото партньорство са много важни : „ за Германия , за Европа и света “ , поясни още канцлерът , цитирана от DPA . Меркел вече беше поздравила Байдън през уикенда . Днес тя затвърди това поздравление . Байдън носи със себе си десетилетия вътрешен и външнополитически опит . " Той познава добре Германия и Европа ” , каза политикът . Тя обичала да си спомня за „ добрите срещи и разговори с него “ . " Точно толкова сърдечно " тя поздрави и бъдещия вицепрезидент Камала Харис . " Като първата жена на тази позиция и дете на двама имигранти , тя е вдъхновение за много хора , пример за възможностите на Америка ” . Меркел заяви , че очаква с нетърпение да се опознаят . С оглед на бъдещо сътрудничество Меркел подчерта какъв важен външнополитически партньор са САЩ в НАТО в опита за овладяване на „ големите предизвикателства на нашето време “ . Споделяме основни ценности и интереси . Трябва да застанем рамо до рамо " в трудния тест на пандемията на коронавируса " , но също така и по въпроси като глобалното затопляне и неговите глобални последици , в борбата срещу тероризма и по въпросите на свободната световна икономика и търговия . Защото това са основите на просперитета „ от двете страни на Атлантическия океан “ . Меркел обаче е наясно и с критиките , които САЩ бяха отправили към Германия на ниво НАТО - напоследък по време на мандата на Тръмп . През 2014 г . Германия вече се беше подписала , че иска да постигне целта от два процента за разходи за отбрана . Това все още не е постигнато . Ето защо Тръмп многократно остро критикува Германия . Американските демократи и Байдън не заемат коренно различна позиция по този въпрос . Знаем , че трябва да “ поемем по - голяма отговорност " , каза Меркел . Америка , като най - силния си съюзник , очаква по - големи усилия за гарантиране на сигурността . „ С право “ , подчерта Меркел . " И ние , европейците , отдавна сме тръгнали по този път . " Меркел завърши краткото си изявление с това , че очаква с нетърпение да работи с Байдън и Харис . Тя им пожелава „ сила , успех и Божията благословия “ .